സൗഹൃദാന്തന്തരീക്ഷം തകര്ക്കുന്നവരെ നിലയ്ക്ക് നിര്ത്തുന്നതില് സര്ക്കാര് വിവേചനം കാണിക്കരുത് : ഇന്ത്യന് സോഷ്യല് ഫോറം ജിദ്ദ: രാജ്യത്ത് രാഷ്ട്രീയമായും സാംസ്കാരികമായും മറ്റു സംസ്ഥാങ്ങളിലുള്ളതില് നിന്നും വ്യസ്ത്യസ്തമായ സൗഹൃദാന്തരീക്ഷം നിലകൊണ്ടിരുന്ന നമ്മുടെ സംസ്ഥാനത്ത് മതവിഭാഗങ്ങളെ തമ്മിലടിപ്പിച്ച് മുതലെടുപ്പ് നടത്താന് ശ്രമിക്കുന്നത് ഏത് പ്രമുഖന്മാരായാലും കര്ക്കശമായ നടപടിയെടുത്ത് അവരെ നിയമത്തിനു മുമ്ബില് കൊണ്ട് വരുന്നതില് സംസ്ഥാന ഭരണകൂടം വിവേചനം കാണിക്കരുതെന്ന് ഇന്ത്യന് സോഷ്യല് ഫോറം റുവൈസ് ബ്ലോക്ക് തെരഞ്ഞെടുപ്പ് കണ്വെന്ഷന് ആവശ്യപ്പെട്ടു. സംഘപരിവാര ശക്തികള് വര്ഷങ്ങളായി തകര്ക്കാന് ശ്രമിക്കുന്ന സംസ്ഥാനത്തെ മുസ്ലിം ക്രിസ്ത്യന് വിഭാഗങ്ങള് തമ്മിലുള്ള വിശ്വാസപരവും സാംസ്കാരികവുമായ ഐക്യം ഇല്ലാതാക്കുന്നതിന് ചില ബിഷപ്പുമാര് ഫാഷിസ്റ്റുകളുടെ താല്പര്യങ്ങള് പ്രചരിപ്പിക്കുവാനും സ്വസമൂഹത്തില് വ്യാപിപ്പിക്കാനും കൂട്ടുനില്ക്കുന്നത് ആത്മഹത്യാപരമാണ്. ഹിന്ദുത്വര് അവരുടെ കൃതികളിലൂടെ പ്രഖ്യാപിത ശത്രുക്കളായി കാണുന്ന രണ്ടു മതവിഭാഗങ്ങള് തമ്മിലടിക്കുന്നത് അവരുടെ ലക്ഷ്യ പൂര്ത്തീകരണത്തിന് എളുപ്പമാക്കാനുള്ള വഴിയാണെന്ന് തിരിച്ചറിയണമെന്നും കണ്വെന്ഷന് അഭിപ്രായപ്പെട്ടു. കഴിഞ്ഞ പിണറായി ഭരണകാലത്ത് മാന്യമായ വസ്ത്രധാരണത്തിന്റെ ആവശ്യകത പ്രഭാഷണമധ്യേ സംസാരിച്ച കോളേജധ്യാപകനെതിരെ കേസെടുത്ത് ജയിലിലടച്ച സര്ക്കാര് പാലാ ബിഷപ്പിന്റെ നാര്ക്കോട്ടിക് ജിഹാദെന്ന പേരിട്ട വര്ഗീയതയും വിദ്വേഷവും നിറഞ്ഞ പ്രസംഗത്തിനെതിരെ കേസെടുക്കാത്തത് എന്തടിസ്ഥാനത്തിലാണെന്നു വ്യക്തമാക്കണം. അതേ അധ്യാപകനെതിരെ സംസ്ഥാനമൊട്ടാകെ സമരം ചെയ്ത സി.പി.എമ്മിന്റെ വിദ്യാര്ത്ഥി യുവജന വിഭാഗങ്ങള് പാലാ ബിഷപ്പിന്റെ വിഷയത്തില് മൗനവലംബിക്കുന്നത് അവരുടെ തലതിരിഞ്ഞ നയത്തിന്റെ ഫലമാണെന്നും കണ്വെഷന് വിലയിരുത്തി. കണ്വെന്ഷനെ തുടര്ന്ന് റുവൈസ് ബ്ലോക്ക് സോഷ്യല് ഫോറത്തിന്റെ പുതിയ ഭാരവാഹികളുടെ തെരഞ്ഞെടുപ്പ് നടന്നു. സെന്ട്രല് കമ്മിറ്റി മെമ്ബര് നാസര്ഖാന് നഗര് കോവില് തെരഞ്ഞെടുപ്പ് നിയന്ത്രിച്ചു. ഭാരവാഹികള്: മുഹമ്മദ് ഷാഫി മലപ്പുറം പ്രസിഡന്റ്, മുസ്തഫ പൊന്മള സെക്രട്ടറി, ഹസ്സന് മങ്കട വൈസ് പ്രസിഡന്റ്, ഇസ്മായില് കോട്ടക്കല്, മന്സൂര് നെല്ലിക്കുത്ത് ജോയിന്റ് സെക്രട്ടറിമാര്, ഷാഹുല് ഹമീദ് എം, സിറാജുദ്ദീന് തിരൂര് എക്സി. മെമ്ബര്മാര്.